*Príloha č. 1 k Výzve*

*Príloha č. 1 k zmluve*

**Špecifikácia predmetu zákazky / zmluvy**

***„*Antiplagiátorský systém pre potreby UPJŠ v Košiciach*“***

Podrobná špecifikácia predmetu zákazky / zmluvy,

s uvedením minimálneho požadovaného rozsahu služieb a ich technických a funkčných charakteristík

Predmetom zákazky/zmluvy je poskytovanie služieb antiplagiátorského systému, aplikovaného pre potreby UPJŠ, počas 36 mesiacov.

Antiplagiátorský systém (APS), ako informačný systém na odhaľovanie plagiátov, porovnáva prichádzajúce dokumenty s dokumentami už tam uloženými, s dokumentami z internetu či dokumentami z dostupných databáz. Výsledkom spracovania je protokol o kontrole originality, ktorý sa automatizovane odosiela na UPJŠ. APS sa požaduje dostupný formou softvéru ako služba (SaaS) na hostiteľskom serveri poskytovateľa, pre všetkých zamestnancov a študentov UPJŠ v Košiciach.

Poskytovanie služby zahŕňa aj zaškolenie personálu UPJŠ k používaniu danej služby, odborné konzultácie a poradenstvo počas poskytovania služieb.

Ďalšou časťou služby je implementácia a integrácia služby/systému podľa požiadaviek UPJŠ s existujúcim IS na UPJŠ - Moodle, Office 365, AIS2.

Súčasťou služby je tiež údržba a podpora počas 36 mesiacov.

Požaduje sa poskytnutie služieb k zabezpečeniu prevádzky informačného systému APS na UPJŠ v Košiciach, v nasledovnom minimálnom rozsahu a členení:

1. **Antiplagiátorský systém**

Antiplagiátorský systém má byť online služba (SaaS – Software as a Service) na serveri poskytovateľa, na porovnávanie textov (odborných i vedeckých) za účelom prevencie a odhalenia plagiátov. Systém má porovnávať podobnosť textov, ktoré má uložené v svojej databáze alebo hľadá podobnosť na internete.

Antiplagiátorský systém má umožňovať min.:

* Zriadenie účtov osobám zodpovedným za realizáciu kontroly (autor/učiteľ/študent)
* vkladanie dokumentu (autor/učiteľ/študent)
* formáty vkladaných súborov: PDF, DOCX, TXT a ZIP archív
* odovzdanie dokumentov (individuálne, hromadne, zaslaním e-mailovej správy s prílohou, zaslaním cez webové prostredie, odoslaním z iného informačného systému?)
* analýzu textu a porovnanie voči zdrojom (vlastné databázy, Open accses zdroje, voľne dostupné webové stránky vrátane wikipédie, inštitucionálne repozitáre, iné zdroje...)
* spracovanie nájdenej zhody
* generovanie webovej prezentácie analýzy podobnosti (celkovej i detailnej) a pdf verzie analýzy podobnosti (celkovej i detailnej) bezplatne a odosielanie analýzy podobnosti autorovi/učiteľovi/študentovi
* Príp. vyhodnotenie analýzy podobnosti
* Rozhranie pre administrátora: správa organizačnej štruktúry, vytvorenie používateľských účtov, komunikácia s adresátmi, štatistické výstupy, správa dokumentov (zobrazenie detailov, stiahnutie/zmazanie dokumentu, zobrazenie/stiahnutie analýzy dokumentu..), správa adresátov, správa reportov (zobrazenie/ stiahnutie reportu), správa odosielateľov (zobrazenie detailov), ďalšie nastavenia
* Funkčnosť v súlade s GDPR
* Výmena a indexovanie dokumentov prebieha v šifrovanej a zabezpečenej forme
* V prípade indexovania inštitucionálneho repozitára systém neukladá zdrojové dokumenty na svojom serveri ani ich nesprístupňuje
* Možnosť nastavenia spôsobu sprístupňovania metadát: metadáta posielané do APS sa sprístupňujú autentizovaným zamestnancom UPJŠ neobmedzene
* Možnosť nastavenia spôsobu sprístupňovania plného textu: plné texty posielané do APS sa sprístupňujú autentizovaným zamestnancom UPJŠ neobmedzene
* Možnosť nastavenia spôsobu sprístupňovania vyhľadávania v plnom texte: vyhľadávanie v plnom texte sa sprístupňuje autentizovaným zamestnancom UPJŠ neobmedzene
* Komunikačné rozhranie v anglickom jazyku príp. slovenskom/českom jazyku

1. **Podpora a služby dodávateľa/poskytovateľa:**
   * Podpora 24x7, vrátane možnosti aj telefonických konzultácií a inštruktáže zo strany poskytovateľa
   * konfigurácia a parametrizácia systému
   * zaškoľovanie a preškoľovanie lokálnych administrátorov
   * dostupnosť aktuálnej dokumentácie a manuálov pre používateľov i pre administrátorov
   * sprístupnenie štatistík využívania systému v administrátorskom rozhraní napr. cez Google Analytics
   * spôsob nahlasovania problémov, požiadaviek, incidentov mailom/cez webové rozhranie
2. **Integrácia APS s inými informačnými systémami**

Integrácia s existujúcimi IS na UPJŠ: Moodle, Office 365, AIS2, v lehote do 9 mesiacov od začatia poskytovania služieb APS objednávateľovi

Predmetom integrácie bude dávkový import sady dokumentov z uvedených systémov a overenie užívateľov voči AIS2, s využitím štandardných integračných nástrojov (API). Do 9 mesiacov od implementácie APS objednávateľovi.

Súčasťou integrácie bude jej údržba, podpora a prípadná aktualizácia, do konca poskytovania služieb APS.

Ak sa systémy upgradujú/zmenia/vymenia, tak aj integrácia APS sa obnoví alebo prispôsobí na nové verzie týchto IS.

1. **Rozhranie do systému** k otestovaniu dokumentov v slovenskej a anglickej jazykovej sade a k otestovaniu zobrazenia výsledku kontroly.

V Košiciach, dňa . . . . .

...................................................

(titul, meno, priezvisko

osoby oprávnenej konať za uchádzača/poskytovateľa,

funkcia **a podpis**)